- Luka
- ←
- 3
- →

3
Yohanedi boleine fungkewec
Mat 3:1-12; Mrk 1:2-8; Yoh 1:19-28
1 Ngictau Sisa Tiberio, ye hifa 15 dameng inguc biyac gawec. Dameng iwa ngic monic, wacine Pontius Pailat, yedi Yudeya himongte gawana gawec. Gaemewa Herode ye Galilile damong, nga gbaine, wacine Filip, yedi Ituraia nga Trakoniti himongte damong, nga Lisania ye Abilenele damong, inguchac gaibong. 2 Inguc gaebongka Annas nga Kaifas yeke depec-baba ngic micne gaiboc. Dameng yogowahac Sekariyale madec Yohane ye himong kisiwa gacgume Wapongte yowadi yela kwesiwec. 3 Kwesime Yohane ye Yodan misa neboc nga neboc himong falegac, iwa lolickelu misa lowaebongka kwelengineng hefaliyeme bikicngineng miyac ainale mime yegengkeyelewec.* Sale 13:24 4 Yowa yogo Wapongte sinaic mimi Yesaiyadi miwec, yele hibiwa yanguc kwelengkeicne fagac,
“Himong kisiwa wawac monic yanguc fikegac, ‘Sugucnele yefe wesackelu hole-wenengkening. 5 Lumo sasawa someckeyackening, nga kupic-fegeng sasawa yogo hole-wenengkening, ailu yefe adec adec bamadickebong dondonne aidaic, nga yefe hauc-ofecineholec hemusungkening. 6 Nga Wapongti aibaba yogo balu bikicnonggeng baickedaicte, yogo ngicne ngicnedi nganiyackedaingte.’ ” (Yesaiya 40: 3-5)
7 Inguc aime ngic-ngigac homacnedi Yohanela hikelu misa lowayelenale edobong, Yohanedi yanguc miwec, “Hemale gbolifocine, ngenge Wapongtacni ameine kwesinale aigac, iwacni nalic hikeningte madi sawang-yowa edocngebawec?* Mat 12:34; 23:33 8 Ngenge, kwelengineng hefaliyeme ilec silicina noine bafuwadaingte. Aime ngenge yangucteyac ‘Abraham ye ngambononggeng,’ i mi ngagedabiyeng. Wapong ye hoc yago nalic mime Abraham ngambofocine fikeyackedaingte.* Bocyac yengi yanguc ngagelu gaibong, “Abraham ye ngambononggeng yogolec gaga-sanang badabelengte.” Aime Yesudi edocebawec, ‘Yogo andoine mi aigac.”* Yoh 8:33,39 9 Aime naka monic ye biyac yoc fungina fagacte, yoc gocne noine madicne mi aidaingte, yoc yogo sasawa welu dacka wikecebadaingte.”* Mat 7:19
10 Inguc mime ngic-ngigac yengi uwacnoibong, “Inguc aime nonge wenuc aidabelengte?”
11 Mibong yowangineng yanguc bafaliyeyelewec, “Monicti ngakpiine yaeckang bagagac, ye monicine hemoctolu monic ye ngakpiine mikac gagac, ye bafickedaic. Nga monic ye noba-nosingkolec gagac, ye aibaba ihac aidaic.”
12 Mime takes-baba gocne yengi inguchac wele misa lowayelenale miibong, “Wewedu, nonge wenuc aidabelengte?”* Luk 7:29
13 Mibong yanguc edocebawec, “Ngenge moneng baningte mingeleicne, moneng silicina badaing, moneng ewalilu mi badaing.”
14 Mime hudu-baba ngic gocne yengi inguchac Yohane uwacnoibong, “Aime nonge wenuc aidabelengte?”
Mibong yanguc miwec, “Ngenge losi-aibaba me kwesacka ailu migbedicka monickacni moneng mi badaing. Ngenge bolenginengte fuli bacaigaing, yogo sugu ngagebong andoine aidaic.”
15 Aime ngic-ngigac yenge Mesiale wangec gaibongte ailu “Yohane ye hocne Mesia ngama.” Kwelenginang inguc ngageibong. 16 Inguc ngageibongte Yohanedi yowangineng yanguc bafaliyeyelewec, “Na misa lowangelegabac, ngic lobena weledaicte, yedibac Tili Asu nga dackolec lowangeledaicte. Ailu yeicne kucti nale kuc ewaligac, na ingucnedi yele hige-ebecte witicine lukebe nalic mi madickedaicte.* Sale 13:25 17 Ye fokine sugucne molewa bawelelu wit yafoineholec baic-baicte sobengka fame, yogo filalu baucepalu yafoine baickelu noine yogo bakpaduc ailu nosing-macina lolu yafoine pelengkelu dac hoba-hobaine mikac, iwa wikeme feme lobedaicte.” 18 Yohane ye yowa silicine ingucne bocyac milu ngic-ngigac mimiloc aiyelelu siduc madicne edocebalu gawec.
Herodedi Yohane muc-macka lowec
19 Aime ngictau Herodedibac gbainele ngigac, wacine Herodias, hise balu aibaba sowacne gocne bocyac aicnolu gawec, aime Yohanedi aibaba sowacne yogolec sawang-yowa Herode edoyackewec.* Mat 14:3-4; Mrk 6:17-18 20 Edome Herodedi aibaba sowacne hatacmac taockelu, Yohane ngaba aicnolu muc-macka lowec.
Yohane ye muc-macka mi feluyac Yesu misa lowacnowec
Mat 3:13-17; Mrk 1:9-11
21 Aime ngic-ngigac sasawadi misa lowaebongka, Yesu ye inguchac misa lowawec. Lowalu Wapong milockelu domaemewa honocmeng angkeme 22 Tili Asudi tudiling nangole silic ingucne ailu Yesula wame, honocmengkacni mic-yowa monic yanguc fikewec, “Ga nale angac-madecne, na ga ngani-angac aigelecaigabac.”* Yoh 1:32
Yesu ngesa-ngambofocine yengele wac-aling
Mat 1:1-17
23 Yesu ye hifaine 30 aiyemewa boleine fungkewec. Aime ngic-ngigac yenge yanguc ngageibong: Ye Yosefele madec.
Nga Yosefe ye Helile madec* Luk 4:22; Yoh 6:42
24 nga Heli ye Matat-le madec.
Matat ye Liwaile madec
nga Liwai ye Melkile madec.
Melki ye Yanaile madec
nga Yanai ye Yosefele madec.
25 Yosefe ye Matatiale madec
nga Matatia ye Amosile madec.
Amosi ye Nahumte madec
nga Nahum ye Esilile madec.
Esili ye Nagaile madec
26 nga Nagai ye Mahatale madec.
Mahata ye Matatiale madec
nga Matatia ye Semengte madec.
Semeng ye Yosekle madec
nga Yosek ye Yodale madec.
27 Yoda ye Yonangte madec
nga Yonang ye Resale madec.
Resa ye Serubabelle madec
nga Serubabel ye Sialtielle madec.
Sialtiel ye Nerile madec
28 nga Neri ye Melkile madec.
Melki ye Adile madec
nga Adi ye Kosamte madec.
Kosam ye Elimadamte madec
nga Elimadam ye Erile madec.
29 Eri ye Yosuwale madec
nga Yosuwa ye Eliesale madec.
Eliesa ye Yorimte madec
nga Yorim ye Matatale madec.
Matata ye Liwaile madec
30 nga Liwai ye Simeonte madec.
Simeon ye Yudale madec
nga Yuda ye Yosefele madec.
Yosefe ye Yonamte madec
nga Yonam ye Eliakimte madec.
31 Eliakim ye Meleale madec
nga Melea ye Menale madec.
Mena ye Matatale madec
nga Matata ye Natante madec.
Natan ye Dawidile madec
32 nga Dawidi ye Yesile madec.
Yesi ye Obedele madec
nga Obede ye Boasle madec.
Boas ye Salmonte madec
nga Salmon ye Nasongte madec.* Rut 4:17-22
33 Nasong ye Aminadapte madec
nga Aminadap ye Adaminte madec.
Adamin ye Ramte madec
nga Ram ye Hesorongte madec.
Hesorong ye Peresle madec
nga Peres ye Yudale madec.
34 Yuda ye Yakobole madec
nga Yakobo ye Aisakle madec.
Aisak ye Abrahamte madec
nga Abraham ye Terale madec.
Tera ye Nahorle madec
35 nga Nahor ye Serukle madec.
Seruk ye Reule madec
nga Reu ye Pelekle madec.
Pelek ye Eberile madec
nga Eberi ye Selale madec.
36 Sela ye Kainante madec
nga Kainan ye Arpaksatle madec.
Arpaksat ye Siemte madec
nga Siem ye Noale madec.
Noa ye Lamekte madec,* Fike 11:10-26
37 nga Lamek ye Metuselale madec.
Metusela ye Enokte madec
nga Enok ye Yaretle madec.
Yaret ye Mahalalelle madec
nga Mahalalel ye Kenante madec.
38 Kenan ye Enosile madec
nga Enosi ye Setle madec.
Setdi Adamte madec
nga Adamti Wapongte madec.* Fike 4:25-26

- Luka
- ←
- 3
- →

*3:3: Sale 13:24

*3:7: Mat 12:34; 23:33

*3:8: Bocyac yengi yanguc ngagelu gaibong, “Abraham ye ngambononggeng yogolec gaga-sanang badabelengte.” Aime Yesudi edocebawec, ‘Yogo andoine mi aigac.”

*3:8: Yoh 8:33,39

*3:9: Mat 7:19

*3:12: Luk 7:29

*3:16: Sale 13:25

*3:19: Mat 14:3-4; Mrk 6:17-18

*3:22: Yoh 1:32

*3:23: Luk 4:22; Yoh 6:42

*3:32: Rut 4:17-22

*3:36: Fike 11:10-26

*3:38: Fike 4:25-26

© 2010-2013 WBT